
22                                                                  DR 30.7.2018                                                       

 
Timbalan Yang di-Pertua [Tuan Nga Kor Ming]: Terima kasih Yang Berhormat 

Permatang Pauh. Terima kasih kepada Yang Berhormat kerana menepati masa yang 
ditetapkan. Ahli-ahli Yang Berhormat, hari ini merupakan hari terakhir perbahasan Titah 
Tuanku. Mengikut catatan saya, setakat ini seramai 74 Ahli Yang Berhormat telah pun 
mengambil bahagian dalam perbahasan Titah Tuanku. Hari ini, ada lagi seramai 38 Ahli Yang 
Berhormat yang telah pun melahirkan hasrat untuk mengambil bahagian dalam perbahasan.  
Oleh kerana itu, saya harap semua Ahli Yang Berhormat dapat menepati masa yang 
ditetapkan. Berhujah dengan padat tetapi ringkas. 

Sekarang saya menjemput Yang Berhormat dari kawasan ‘Bera’.  

Seorang Ahli:  Bera! 

 

11.46 pg. 

Dato’ Sri Ismail Sabri bin Yaakob [Bera]: Bera.   

Timbalan Yang di-Pertua [Tuan Nga Kor Ming]: Bera. 

Dato’ Sri Ismail Sabri bin Yaakob [Bera]: Bukan ‘bera’ ataupun ‘bra’. Tidak boleh 
ya.  

Timbalan Yang di-Pertua [Tuan Nga Kor Ming]: Orang Perak.  Orang Perak punya 
slang.  

Dato’ Sri Ismail Sabri bin Yaakob [Bera]:  Bera, Bera. Terima kasih Tuan Yang di-
Pertua.  

Saya ingin mengucapkan sekalung tahniah kepada Kerajaan Pakatan Harapan 
kerana telah diberikan mandat dan amanah oleh rakyat untuk menerajui negara selepas 
berakhirnya PRU Ke-14. Saya yakin mandat dan amanah yang diberikan oleh rakyat kerana 
keyakinan rakyat bahawa manifesto Pakatan Harapan yang kelihatan begitu meyakinkan bagi 
menyejahterakan kehidupan mereka dan menjamin kehidupan yang lebih selesa.  

Rakyat terpengaruh dengan janji-janji dalam manifesto untuk menghapuskan tol, 
menurunkan harga barang, menurunkan harga minyak, menghapuskan PTPTN dan 
sebagainya. Begitu juga perkara-perkara lain seperti bagi kakitangan kerajaan,  mereka juga 
mengharapkan apa yang diberikan oleh Kerajaan Barisan Nasional seperti kenaikan tangga 
gaji kepada mereka juga akan diteruskan oleh Pakatan Harapan.   

Walau bagaimanapun, selepas PRU sehingga kini, harapan menggunung, tinggal 
harapan semata-mata. Kehidupan rakyat bukan menjadi semakin baik, bukan menjadi 
semakin selesa. Akan tetapi kehidupan rakyat menjadi semakin teruk dan semakin tertekan 
atas beberapa perkara. 

Dato’ Sri Bung Moktar bin Radin [Kinabatangan]: Boleh minta penjelasan 
sedikit?   

Timbalan Yang di-Pertua [Tuan Nga Kor Ming]: Yang Berhormat Kinabatangan 
minta.  Ada masa kah?   

Dato’ Sri Ismail Sabri bin Yaakob [Bera]: Sebagai contoh, bagi penoreh getah.  
Bagi pekebun kecil getah. Di negara kita terdapat 562,000 pekebun kecil getah yang 
mempunyai keluasan kebun getah mereka daripada satu ekar hingga tiga ekar. Penoreh 
getah yang bekerja di kebun orang lain seramai 18,642 orang. Sebelum PRU, harga getah 
adalah RM2.70 sen per cup lump.   

Akan tetapi hari ini harga getah hanya di sekitar RM1.90 sen sekilogram.  
Menjadikan kalau pekebun mempunyai satu ekar tanah, pendapatan mereka hanya RM180 
hingga RM200 sebulan.  

 

 

 



Timbalan Yang di-Pertua [Tuan Nga Kor Ming]: Terima kasih Yang Berhormat Permatang Pauh. Terima kasih kepada Yang Berhormat kerana menepati masa yang ditetapkan. Ahli-ahli Yang Berhormat, hari ini merupakan hari terakhir perbahasan Titah Tuanku. Mengikut catatan saya, setakat ini seramai 74 Ahli Yang Berhormat telah pun mengambil bahagian dalam perbahasan Titah Tuanku. Hari ini, ada lagi seramai 38 Ahli Yang Berhormat yang telah pun melahirkan hasrat untuk mengambil bahagian dalam perbahasan. Oleh kerana itu, saya harap semua Ahli Yang Berhormat dapat menepati masa yang ditetapkan. Berhujah dengan padat tetapi ringkas. Sekarang saya menjemput Yang Berhormat dari kawasan 'Bera'. Seorang Ahli: Bera!. 11.46 pg. Dato' Sri Ismail Sabri bin Yaakob [Bera]: Bera. Timbalan Yang di-Pertua [Tuan Nga Kor Ming]: Bera. Dato' Sri Ismail Sabri bin Yaakob [Bera]: Bukan 'bera' ataupun 'bra'. Tidak boleh ya. Timbalan Yang di-Pertua [Tuan Nga Kor Ming]: Orang Perak. Orang Perak punya slang. Dato' Sri Ismail Sabri bin Yaakob [Bera]: Bera, Bera. Terima kasih Tuan Yang di- Pertua. Saya ingin mengucapkan sekalung tahniah kepada Kerajaan Pakatan Harapan kerana telah diberikan mandat dan amanah oleh rakyat untuk menerajui negara selepas berakhirnya PRU Ke-14. Saya yakin mandat dan amanah yang diberikan oleh rakyat kerana keyakinan rakyat bahawa manifesto Pakatan Harapan yang kelihatan begitu meyakinkan bagi menyejahterakan kehidupan mereka dan menjamin kehidupan yang lebih selesa. Rakyat terpengaruh dengan janji-janji dalam manifesto untuk menghapuskan tol, menurunkan harga barang, menurunkan harga minyak, menghapuskan PTPTN dan sebagainya. Begitu juga perkara-perkara lain seperti bagi kakitangan kerajaan, mereka juga mengharapkan apa yang diberikan oleh Kerajaan Barisan Nasional seperti kenaikan tangga gaji kepada mereka juga akan diteruskan oleh Pakatan Harapan. Walau bagaimanapun, selepas PRU sehingga kini, harapan menggunung, tinggal harapan semata-mata. Kehidupan rakyat bukan menjadi semakin baik, bukan menjadi semakin selesa. Akan tetapi kehidupan rakyat menjadi semakin teruk dan semakin tertekan atas beberapa perkara. Dato' Sri Bung Moktar bin Radin [Kinabatangan]: Boleh minta penjelasan sedikit? Timbalan Yang di-Pertua [Tuan Nga Kor Ming]: Yang Berhormat Kinabatangan minta. Ada masa kah? Dato' Sri Ismail Sabri bin Yaakob [Bera]: Sebagai contoh, bagi penoreh getah. Bagi pekebun kecil getah. Di negara kita terdapat 562,000 pekebun kecil getah yang mempunyai keluasan kebun getah mereka daripada satu ekar hingga tiga ekar. Penoreh getah yang bekerja di kebun orang lain seramai 18,642 orang. Sebelum PRU, harga getah adalah RM2.70 sen per cup lump. Akan tetapi hari ini harga getah hanya di sekitar RM1.90 sen sekilogram. Menjadikan kalau pekebun mempunyai satu ekar tanah, pendapatan mereka hanya RM180 hingga RM200 sebulan.